**Aiškinamasis raštas**

**PRIE SAVIVALDYBĖS TARYBOS SPRENDIMO projekto „DĖL klaipėdos miesto savivaldybės TARYBOS 2017 M. GRUODŽIO 21 D. SPRENDIMO   
NR. T2-349 „DĖL KLAIPĖDOS MIESTO SAVIVALDYBĖS turto investavimo ir ab „klaipėdos vanduo“ įstatinio kapitalo didinimo“ PAKEITIMO**

**1. Sprendimo projekto esmė, tikslai ir uždaviniai.**

Sprendimo projekto pakeitimai:

1. Klaipėdos miesto savivaldybės tarybos 2017 m. gruodžio 21 d. sprendime Nr. T2-349 „Dėl Klaipėdos miesto savivaldybės turto investavimo ir AB „Klaipėdos vanduo“ įstatinio kapitalo didinimo“ nustatyta perduoti Klaipėdos miesto savivaldybei nuosavybės teise priklausantį ilgalaikį materialųjį turtą, kurio nepriklausomų turto vertintojų nustatyta rinkos vertė – 202 170 Eur, kaip savivaldybės turtinį įnašą AB „Klaipėdos vanduo“, didinant šios bendrovės įstatinį kapitalą. Šiuo nepiniginiu įnašu numatoma įsigyti ir apmokėti už išleidžiamą 28,96 Eur nominalios vertės   
6 981 vienetą paprastųjų vardinių akcijų, kurių bendra vertė – 202 170 Eur, nustatant, kad akcijų emisijos kaina lygi jų nominaliai vertei. Nurodyta akcijų bendra vertė eliminuojama, nes nepriklausomo turto vertintojo UAB „Inreal“ ataskaitos Nr. 17/07-187 KL vertės patikslinimo pažymoje nustatyta akcijų bendra vertė – 202 169,76 Eur, nepiniginio įnašo vertė viršija 0,24 Eur.

2. Numatoma perduoti papildomą Klaipėdos miesto savivaldybei (toliau – Savivaldybė) nuosavybės teise priklausantį ilgalaikį materialųjį turtą, kurio nepriklausomo turto vertintojo Valstybės įmonės Registrų centro Klaipėdos filialo nustatyta rinkos vertė – 91 753 Eur, kaip savivaldybės turtinį įnašą AB „Klaipėdos vanduo“, didinant šios bendrovės įstatinį kapitalą. Šiuo nepiniginiu įnašu numatoma įsigyti ir apmokėti už išleidžiamą 28,96 Eur nominalios vertės   
3 168 vienetus paprastųjų vardinių akcijų, nustatant, kad akcijų emisijos kaina lygi jų nominaliai vertei. Nurodyto perduodamo turto charakteristika bus tvirtinama sprendimo 2 priedu, atitinkamai sprendimu patvirtintas priedas laikytinas 1 priedu.

3. Atsižvelgiant į tai, kad perduodamas papildomas Savivaldybei nuosavybės teise priklausantis turtas, kaip savivaldybės turtinis įnašas AB „Klaipėdos vanduo“, didinant šios bendrovės įstatinį kapitalą, keičiasi bendra perduodamo Savivaldybei nuosavybės teise priklausančio ilgalaikio materialiojo ir finansinio turto, kaip savivaldybės turtinio įnašo AB „Klaipėdos vanduo“, didinant šios bendrovės įstatinį kapitalą, suma. Perduodamo turto bendra vertė sudaro 1 210 420,12 Eur. Šiuo turtiniu įnašu numatoma įsigyti ir apmokėti už išleidžiamą 28,96 Eur nominalios vertės 41 796 vienetus paprastųjų vardinių akcijų, nustatant, kad akcijų emisijos kaina lygi jų nominaliai vertei.

4. Siekiant užtikrinti Klaipėdos rajono savivaldybės tarybos 2015-08-27 sprendimu Nr. T11-217 pritartą Klaipėdos rajono savivaldybės dalyvavimą Partnerio teisėmis vandentvarkos projektuose ir prisidėjimą prie projekto pagal 2014-2020 m. ES fondų investicijų programos 5 prioriteto “Aplinkosauga, gamtos išteklių darnus naudojimas ir prisitaikymas prie klimato kaitos” priemonę 05.3.2-APVA-R-014 „Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“, bei vadovaujantis tarp AB „Klaipėdos vanduo“ ir Klaipėdos rajono savivaldybė 2016-02-26 sudarytos Jungtinės veiklos (partnerystės) sutarties Nr. 2016/SUT.05-9/A5-223 (toliau – Sutartis), 11.8.3 punktu, Klaipėdos rajono savivaldybės taryba 2018-03-29 priėmė sprendimą Nr. T11-161 “Dėl AB “Klaipėdos vanduo” akcijų pirkimo, apmokant piniginiu įnašu” investuoti į AB “Klaipėdos vanduo” Klaipėdos rajono savivaldybės piniginį įnašą 167 620,48 Eur, už 5 788 vienetus paprastųjų vardinių 28,96 Eur nominalios vertės akcijų, didinant bendrovės įstatinį kapitalą.

Siekiant, kad viešojo vandens tiekimo ir nuotekų tvarkymo infrastruktūra būtų naudojama ir jos priežiūra būtų atliekama vadovaujantis teisės aktų nustatytais reikalavimais, Klaipėdos rajono savivaldybė, būdama AB „Klaipėdos vanduo“ akcininkė, 2018-03-29 priėmė sprendimą Nr. T11-164 „Dėl AB „Klaipėdos vanduo“ akcijų pirkimo, apmokant turtiniu įnašu“ perduoti, kaip Savivaldybės turtinį įnašą AB „Klaipėdos vanduo“ Klaipėdos rajono savivaldybei nuosavybės teise priklausantį nekilnojamąjį turtą – nuosavybės teise valdomus vandentiekio ir buitinių nuotekų tinklus, vandenviečių ir nuotekų valymo įrenginius (sąrašas pridedamas), kurio turto vertintojo Valstybės įmonės Registrų centro Klaipėdos filialo nustatyta rinkos vertė yra 545 896 Eur, už 18 850 paprastųjų vardinių akcijų AB „Klaipėdos vanduo“ 28,96 Eur nominalios vertės akcijų, didinant bendrovės įstatinį kapitalą.

Vadovaujantis aukščiau nurodytais Klaipėdos rajono savivaldybės tarybos sprendimais, apibendrinama, kad Klaipėdos rajono savivaldybės perduodamo jai nuosavybės teise priklausančio turto, kaip savivaldybės turtinio įnašo AB „Klaipėdos vanduo“, didinant šios bendrovės įstatinį kapitalą, bendra vertė sudaro 713 516,48 Eur. Šiuo turtiniu įnašu Klaipėdos rajono savivaldybė numato įsigyti ir apmokėti už išleidžiamą 28,96 Eur nominalios vertės 24 638 vienetus paprastųjų vardinių akcijų, nustatant, kad akcijų emisijos kaina lygi jų nominaliai vertei.

Atsižvelgiant į aukščiau išdėstytą, šiuo sprendimo projektu siekiama pavesti Klaipėdos miesto savivaldybės administracijos direktoriui, AB „Klaipėdos vanduo“ savivaldybei nuosavybės teise priklausančių akcijų valdytojui, įgalioti savo atstovą šios bendrovės visuotiniame akcininkų susirinkime balsuoti “už” bendrovės įstatinio kapitalo padidinimą 1 923 928,64 Eur papildomais įnašais, išleidžiant 28,96 Eur nominalios vertės 66 434 (41 796 + 24 638) vienetus paprastųjų vardinių akcijų, nustatant, kad akcijų emisijos kaina lygi jų nominaliai vertei. Abiejų savivaldybių perduodamo turto bendra vertė sudaro 1 923 936,60 Eur, nustatomas akcijų nominalios vertės perviršis – 7,96 Eur.

**2. Projekto rengimo priežastys ir kuo remiantis parengtas sprendimo projektas.**

Lietuvos Respublikos vietos savivaldos įstatymo 16 straipsnio 2 dalies 26 punktas įtvirtina išimtinę savivaldybės tarybos teisę – priimti sprendimus dėl disponavimo savivaldybei nuosavybės teise priklausančiu turtu, vadovaujantis 16 straipsnio 3 dalies 9 punktu įstatinio kapitalo didinimo klausimas priskirtinas prie paprastosios savivaldybės tarybos kompetencijos įgaliojimų, 18 straipsnio 1 dalyje nurodyta, kad savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalis numato, kad savivaldybės turto investavimas – tai savivaldybei nuosavybės teise priklausančio turto, kaip įnašo perdavimas didinant bendrovės įstatinį kapitalą, jei savivaldybė yra jų dalyvė. Savivaldybei priklauso 86,82 proc. AB „Klaipėdos vanduo“ akcijų, todėl Savivaldybė gali investuoti turtą, didindama bendrovės įstatinį kapitalą.

Lietuvos Respublikos Vyriausybės 2007 m. liepos 4 d. nutarimo Nr. 758 ,,Dėl sprendimo investuoti valstybės ir savivaldybių turtą priėmimo tvarkos aprašo“ 7 punktas įtvirtinta, kad pasiūlymus savivaldybės tarybai dėl sprendimo investuoti savivaldybės turtą priėmimo teikia savivaldybės vykdomoji institucija.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 23 straipsnis nustato, kad savivaldybių turtinės ir neturtinės teisės akcinėse bendrovėse įgyvendinamos Vyriausybės nustatyta tvarka. Savivaldybių turtinių ir neturtinių teisių įgyvendinimo akcinėse bendrovėse ir uždarosiose akcinėse bendrovėse taisyklių, patvirtintų Lietuvos Respublikos Vyriausybės 2007 m. birželio 6 d. nutarimu Nr. 567 „Dėl valstybės ir savivaldybių turtinių ir neturtinių teisių įgyvendinimo akcinėse bendrovėse ir uždarosiose akcinėse bendrovėse“, 19 punkto 19.1 papunktis ir Atstovavimo savivaldybei akcinėse bendrovėse ir uždarosiose akcinėse bendrovėse taisyklių, patvirtintų Klaipėdos miesto savivaldybės administracijos direktoriaus 2007 m. rugpjūčio 2 d. įsakymu Nr. AD1‑1767 „Dėl Atstovavimo savivaldybei akcinėse bendrovėse ir uždarosiose akcinėse bendrovėse patvirtinimo“, 19 punkto 19.1 papunktis, nustato, kad tik vadovaudamasis savivaldybės tarybos sprendimaisdėl konkrečios bendrovės savivaldybės administracijos direktorius gali suteikti įgaliojimus balsuoti užbendrovės įstatinio kapitalo didinimąpapildomais įnašais, kai savivaldybei nuosavybės teise priklauso akcijos, suteikiančios daugiau kaip 1/2 visų balsų.

Vadovaujantis Lietuvos Respublikos akcinių bendrovių įstatymo 49 straipsnio 2 dalimi ir 50 straipsnio 1 dalimi, bendrovės įstatinis kapitalas papildomais akcininkų įnašais didinamas tik išleidžiant naujas akcijas. Įstatymo 45 straipsnio 1 dalyje nustatyta, kad akcijos gali būti apmokamos pinigais arba apmokančiam asmeniui nuosavybės teise priklausančiais nepiniginiais įnašais. To paties straipsnio 2 dalis reglamentuoja, kad akcijos emisijos kaina turi būti ne mažesnė už jos nominalią vertę.

Sprendimas investuoti turtą tenkina šiuos Lietuvos Respublikos valstybės ir savivaldybių turto valdymo, naudojimo ir disponavimu juo įstatymo 22 straipsnio 2 dalyje nurodytus investavimo kriterijus:

1. investuojama į nacionaliniam saugumui užtikrinti strateginę ir svarbią reikšmę turinčias įmones ir (ar) įrenginius, vadovaujantis Strateginę reikšmę nacionaliniam saugumui turinčių įmonių ir įrenginių bei kitų nacionaliniam saugumui užtikrinti svarbių įmonių įstatymu ir kitais nacionalinio saugumo tikslus įgyvendinančiais teisės aktais, kuriais *inter alia* užtikrinama reikiama sprendžiamoji valstybės galia. Vadovaujantis Lietuvos Respublikos Vyriausybės 2004 m. birželio 16 d. Nr. 761nutarimu„Dėl nacionaliniam saugumui užtikrinti svarbių vandens tiekimo ir nuotekų tvarkymo paslaugas teikiančių įmonių sąrašo patvirtinimo“ AB „Klaipėdos vanduo“ yra nacionaliniam saugumui užtikrinti svarbi vandens tiekimo ir nuotekų tvarkymo paslaugas teikianti įmonė.

2.investavus bus kuriama ar plėtojama infrastruktūra, naudinga visuomenei (skatinama veiksminga konkurencija šalies rinkoje, gerinama viešųjų paslaugų kokybė, pasirinkimo galimybės ir prieinamumas);

3.savivaldybių turto investavimu (savivaldybių įnašu) bus sukuriama pridėtinė vertė ir užtikrinamas šią vertę kuriančios veiklos ilgalaikis ekonominis tvarumas;

4. iš investavimo objekto bus gauta ne tik pelno (pajamų), bet ir gautas socialinis rezultatas (švietimo, kultūros, mokslo, aplinkos, sveikatos ir socialinės apsaugos, kitų panašių sričių) ir užtikrintas veiksmingesnis Lietuvos Respublikos įstatymuose ir Vyriausybės nutarimuose nustatytų valstybės ir savivaldybės funkcijų atlikimas.

5. investavimo tikslas ir siekiamas rezultatas nustatyti teisės aktuose, įgyvendinančiuose strateginio planavimo dokumentus.

**3. Kokių rezultatų laukiama.**

Lietuvos Respublikos vietos savivaldos įstatymo 6 straipsnio 30 punktas nustato, kad viena iš savivaldybės savarankiškųjų funkcijų yra geriamojo vandens tiekimo ir nuotekų tvarkymo organizavimas. Lietuvos Respublikos geriamojo vandens tiekimo ir nuotekų tvarkymo įstatymo 16 straipsnio 4 dalis numato, kad geriamo vandens tiekimo ir nuotekų tvarkymo infrastruktūra, skirta viešajam geriamojo vandens tiekimui ir nuotekų tvarkymui, nuosavybės teise turi priklausyti savivaldybei arba viešajam geriamojo vandens tiekėjui ir nuotekų tvarkytojui. Įgyvendinant Klaipėdos miesto savivaldybės tarybos 2015 m. rugsėjo 24 d. sprendimą Nr. T2-258 “Dėl viešojo vandens tiekėjo paskyrimo” ir 2015 m. gruodžio 22 sprendimą Nr. T2-349 “Dėl paviršinių (lietaus) nuotekų tinklų ir įrenginių tvarkytojo paskyrimo” Savivaldybės teritorijoje viešąjį geriamojo vandens tiekimą ir nuotekų tvarkymą vykdo Savivaldybės kontroliuojama įmonė AB „Klaipėdos vanduo“ toliau – Bendrovė). Bendrovė Klaipėdos rajono savivaldybės sprendimais taip pat vykdo viešąjį geriamojo vandens tiekimą ir nuotekų tvarkymą Klaipėdos rajono savivaldybės teritorijoje.

Savivaldybės ir Klaipėdos rajono savivaldybės investicijos sudarytų galimybę kurti ir plėtoti infrastruktūrą, naudingą visuomenei (skatinti veiksmingą konkurenciją šalies rinkoje, gerinti viešųjų paslaugų kokybę, pasirinkimo galimybes ir prieinamumą), kurti pridėtinę vertę ir užtikrinti šią vertę kuriančios veiklos ilgalaikį ekonominį tvarumą, gauti socialinį rezultatą (švietimo, kultūros, mokslo, aplinkos, sveikatos ir socialinės apsaugos, kitų panašių sričių), užtikrinti veiksmingesnį Lietuvos Respublikos įstatymuose ir Vyriausybės nutarimuose nustatytų valstybės ir savivaldybės funkcijų atlikimą.

**4. Sprendimo projekto rengimo metu gauti specialistų vertinimai.**

Negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Šiuo metu AB „Klaipėdos vanduo“ įstatinio kapitalo dydis 59 517 549,44 Eur**,** po padidinimo, bendrovės įstatinis kapitalas sudarytų 61 441 486,04 Eur. Pokyčiai akcijų valdytojų atžvilgiu nurodyti lentelėje:

|  |  |  |  |  |  |
| --- | --- | --- | --- | --- | --- |
| Eil. Nr. | Akcininkas | Akcijų skaičius vnt. prieš kapitalo padidinimą | Akcijų dalis proc. prieš kapitalo padidinimą | Akcijų skaičius vnt. po kapitalo padidinimo (41 796+24 638 vnt.akcijų) | Akcijų dalis proc. po kapitalo padidinimo |
| 1. | Klaipėdos miesto savivaldybė | 1 784 281 | 86,82 | 1 826 077 | 86,07 |
| 2. | Klaipėdos rajono savivaldybė | 251 203 | 12,22 | 275 841 | 13,00 |
| 3. | Neringos savivaldybė | 19 680 | 0,96 | 19 680 | 0,93 |
|  | Iš viso: | 2 055 164 | 100 | 2 121 598 | 100 |

**6. Lėšų poreikis sprendimo įgyvendinimui.** Sprendimo įgyvendinimui reikalinga 916 497,12 Eur Savivaldybės biudžeto lėšų.

**7. Galimos teigiamos ar neigiamos sprendimo priėmimo pasekmės.**

Investuotas ilgalaikis materialus ir finansinis turtas užtikrins AB „Klaipėdos vanduo“ akcijų įsigijimą, bendrovės įstatinio kapitalo padidinimą, tinkamą savivaldybės savarankiškųjų funkcijų vykdymą, sudarys sąlygas kurti ir plėtoti infrastruktūrą, naudingą visuomenei, skatinti veiksmingą konkurenciją šalies rinkoje, gerinti viešųjų paslaugų kokybę, pasirinkimo galimybes ir prieinamumą, gauti socialinį rezultatą, kurti pridėtinę vertę ir užtikrinti šią vertę kuriančios veiklos ilgalaikį ekonominį tvarumą, veiksmingesnį Lietuvos Respublikos įstatymuose ir Vyriausybės nutarimuose nustatytų valstybės ir savivaldybės funkcijų atlikimą, pasiekti rezultatus, nustatytus teisės aktuose, įgyvendinančiuose strateginio planavimo dokumentus.

PRIDEDAMA:

1. Nepriklausomo turto vertintojo UAB „Inreal“ ataskaitos Nr. 17/07-187 KL vertės patikslinimo pažyma, 3 lapai.
2. Valstybės įmonės registrų centro Klaipėdos filialo pažyma apie nekilnojamo turto rinkos vertę 2018-03-29 Nr. KIV-25 (17255058), 2 lapai.
3. Klaipėdos rajono savivaldybės tarybos 2015-08-27 sprendimas Nr. T11-217 „Dėl pritarimo dalyvauti ir prisidėti prie vandentvarkos projektų finansavimo projektų finansavimo pagal 2014-2020 m. ES fondų investicijų veiksmų programos 5 prioriteto 05.3.2-APVA-R-014 priemonę „Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“, 1 lapas.
4. Klaipėdos rajono savivaldybės tarybos 2018-03-29 sprendimas Nr. T11-161 „Dėl AB „Klaipėdos vanduo“ akcijų pirkimo, apmokant piniginiu įnašu, 1 lapas.
5. Klaipėdos rajono savivaldybės tarybos 2018-03-29 sprendimas Nr. T11-164 „Dėl AB „Klaipėdos vanduo“ akcijų pirkimo, apmokant turtiniu įnašu“, 1 lapas.
6. Klaipėdos rajono savivaldybės turto, kaip savivaldybės turtinio įnašo, perduodamo už AB „Klaipėdos vanduo“ akcijas, sąrašas, 2 lapai.
7. Valstybės įmonės registrų centro Klaipėdos filialo pažyma apie nekilnojamo turto rinkos vertę 2018-03-15 Nr. KIV-23 (17072999), 4 lapai.

Turto skyriaus vedėjas Edvardas Simokaitis